Die 2015-Rugbykampioenskap was die vierde jaarlikse rugbykompetisie tussen die nasionale spanne van Argentinië, Suid-Afrika, Australië en Nieu-Seeland. Die reeks is vanaf 17 Julie tot 8 Augustus 2015 gespeel; vroeër en korter as in 2014, omrede die Rugbywêreldbeker nog ingepas moes word. Die spanne is onderskeidelik die Pumas, Springbokke, Wallabies en die All Blacks. Die formaat vir die 2015-toernooi was verkort weens die Rugbywêreldbeker wat later die jaar in Engeland plaasgevind het.